Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10-ispravak, 90/11,5/12, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20, 151/22 i 156/23) Školski odbor Elektrostrojarske obrtničke škole, Zagreb, Selska cesta 83, na sjednici održanoj 05. lipnja 2024. godine, uz prethodnu suglasnost Gradske skupštine Grada Zagreba Klasa: 024-01/24-003/281, Urbroj: 251-16-04-24-61 od 27. lipnja 2024. godine donio je

 **ODLUKU**

**O IZMJENAMA I DOPUNAMA STATUTA ELEKTROSTROJARSKE OBRTNIČKE ŠKOLE**

 **Članak 1.**

U Statutu Elektrostrojarske obrtničke škole Klasa: 602-03/19-32/1, Urbroj: 251-301-01-19-1, od 16. travnja 2019. godine, Izmjenama i dopunama Statuta Elektrostrojarske obrtničke škole Klasa: 011-03/23-01/1, Urbroj: 251-301-05-23-4 od dana 16. veljače 2023. godine u članku 2. stavak 1. mijenja se i glasi: „Škola je javna ustanova koja obavlja djelatnost srednjeg odgoja i obrazovanja.“.

 **Članak 2.**

U članku 16.iza stavka 1. dodaje se stavak 2. koji glasi: „U izvanrednim okolnostima, kada nije moguće izvođenje nastave u školi, škola može za sve učenike ili dio učenika određenih razrednih odjela izvoditi nastavu na daljinu uz suglasnost osnivača, na temelju prethodne suglasnosti ministra.“

 **Članak 3.**

U članku 19. dodaje se novi stavak koji glasi:„Škola može surađivati s mjesnom samoupravom u ostvarivanju interesa djece i mladih u slobodnom vremenu i sudjelovati u kulturnim, sportskim i drugim manifestacijama.“

 **Članak 4.**

U članku 21. u stavku 2. iza riječi „ekološkog“  dodaju se  riječi: „građanskog,  poduzetničkog“.

 **Članak 5.**

U članku 28., stavku 1., točka 3., iza alineje 9. dodaje se nova alineja 10. koja glasi:

„ - Pravilnik o načinu i postupku zapošljavanja u Elektrostrojarskoj obrtničkoj školi kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured, kao i odredbe vezane uz sastav posebnog povjerenstva koje sudjeluje u procjeni kandidata, a na koji suglasnost daje Gradski ured Grada Zagreba nadležan za poslove obrazovanja (u daljnjem tekstu: Gradski ured).“

 **Članak 6.**

U članku 28., stavku 1., točki 3., alineja 8.mijenja se i glasi: „-usvaja prijedlog financijskog plana, polugodišnji i godišnji izvještaj o izvršenju financijskog plana na prijedlog ravnatelja;“.

U točki 4. u alineji 2. riječi „70. 000,00 kuna bez PDV-a“ zamjenjuju se riječima „26.540,00 eura bez PDV-a;“

alineja 3. mijenja se i glasi: „-odlučuje o nabavi radova, robe i usluga pojedinačne vrijednosti prelazi 26.540,00 eura bez PDV-a;“.

u alineji 7. riječi „70. 000,00 kuna bez PDV-a“ zamjenjuju se riječima: „26.540,00 eura bez PDV-a;“.

U točki 5., alineji 3.mijenja se i glasi: „ odlučuje o nabavi radova, robe i usluga pojedinačne vrijednosti od 9.290,01 eura bez PDV-a do 26.540,00 eura bez PDV-a;“.

u alineji 4. riječi „od 20.000,00 do 70.000,00 kuna bez PDV-a“ zamjenjuju se riječima „od 9.290,01 do 26.540,00 eura bez PDV-a;“.

u alineji 5. riječi „70.000,00 kuna bez PDV-a“ zamjenjuju se riječima „26.540,00 eura bez PDV-a;“.

 **Članak 7.**

U članku 29. dodaje se stavak 2. koji glasi: „Članovi školskog odbora moraju ispunjavati zakonom propisane uvjete za imenovanje.“.

Dosadašnji stavak 2. postaje stavak 3**.**

 **Članak 8.**

U članku 31. stavak 3. se briše.

 **Članak 9.**

Iza članka 43.dodaje se članak 40.a koji glasi:

 „Članak 40.a

U slučaju nastupa opravdanih okolnosti, koje se unaprijed nisu mogle predvidjeti, sjednice se mogu održavati elektroničkim putem, isključivo u obliku video sastanaka na daljinu uživo.

Na održavanje sjednica iz stavka 1. ovoga članka, na odgovarajući se način primjenjuju odredbe ovog Statuta kojima se uređuje način rada Školskog odbora.“.

**Članak 10.**

U članku 45. stavak 1. *mijenja se i glasi:* "Pozivi za sjednicu u pravilu se dostavljaju u pisanom obliku, obavezno s prijedlogom dnevnog reda, prijedlogom zapisnika prethodne sjednice te materijalima za sjednicu, najkasnije 3 dana prije održavanja sjednice.".

U stavku 4. iza riječi „stavlja se na oglasnu ploču Škole“ dodaju se riječi; “i objavljuju na mrežnoj stranici Škole“.

**Članak 11.**

U članku 46. *iza stavka 2.* dodaje se novi stavak koji glasi: „Zaključci sa sjednice Školskog odbora objavljuju se na mrežnim stranicama Škole.“

 **Članak 12.**

U članku 54., stavku 2.riječi: „gradski ured nadležan za obrazovanje (u daljnjem tekstu: Gradski ured)“ zamjenjuju se riječima: „Gradski ured.“.

**Članak 13.**

U članku 56., alineja 7.  *mijenja se i glasi:*

*„-* predlaže prijedlog financijskog plana, te prijedlog polugodišnjeg i godišnjeg izvještaja o izvršenju financijskog plana;“.

alineja 21. mijenja se i glasi: „- sklapa samostalno pravne poslove o stjecanju, opterećivanju ili otuđivanju pokretne imovine, te sklapa ugovore o nabavi roba i usluga, kao i nabavi radova i ostale imovine pojedinačne vrijednost do 9.290,00 eura bez PDV-a, a preko 9.290,00 eura bez PDV-a prema prethodnoj odluci Školskog odbora, odnosno suglasnosti Osnivača.“.

 **Članak 14.**

U članku 58. *iza stavka 1. dodaje se novi stavak 2.* koji glasi:

„Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.“

 **Članak 15.**

Članak 62.mijenja se i glasi:

„(1) Dodatne kompetencije iz prethodnog članka Školski odbor vrednuje na sljedeći način:

1. poznavanje stranog jezika – 1 bod
2. osnovne digitalne vještine – 1 bod
3. iskustvo rada na projektima:

regionalni i lokalni projekt – 1 bod

      nacionalni projekt – 2 boda

      međunarodni projekt – 3 boda

(2) Ako kandidat ne dostavi dokaze o dodatnim kompetencijama iste se vrednuju sa 0 bodova.“

 **Članak 16.**

U članku 80. *u stavku 2. iza alineje 26. dodaje se nova alineja 27. koja glasi:*

*„-*na prijedlog liječnika školske medicine donosi odluku o oslobađanju pohađanja redovite nastave u školi za učenike koji zbog većih motoričkih teškoća ili kroničnih bolesti ne mogu polaziti nastavu, “.

Dosadašnje alineje 27.-31. postaju alineje 28.-32.

 **Članak 17.**

U članku 94. stavak 2. mijenja se i glasi:

„Poslove tajnika može obavljati osoba koja je završila:

-sveučilišni integrirani prijediplomski i diplomski studij pravne struke ili stručni diplomski studij javne uprave,

-stručni prijediplomski studij upravne struke, ako se na natječaj ne javi osoba iz alineje 1. ovog članka.“.

**Članak 18.**

U članku 104. stavku 1.na kraju stavka briše se točka i dodaju riječi: „u pravilu putem e-dnevnika.“.

 **Članak 19.**

U članku 122.na kraju članka se briše točka, dodaje zarez i riječi: “ali ne kasnije od 15. listopada kalendarske godine.“ iza stavka 1. dodaje se stavak 2. koji glasi:

„Iznimno, u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 1. ovog članka, uz suglasnost ministra.“.

**Članak 20.**

U članku 143.stavak 2. mijenja se i glasi: „Roditelji, odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka, u pravilu putem e-dnevnika.“.

**Članak 21.**

U članku 155., stavku 1. *iza alineje 5. točka se zamjenjuje zarezom i* dodaje se nova alineja 6. koja glasi:

„- objavljivanjem na mrežnim stranicama Škole podataka o uvjetima i načinu pružanja usluga i obavljanju poslova iz svoje djelatnosti.“.

 **Članak 22.**

U članku 156.dodaje se stavak 2. koji glasi:

„Škola će uskratiti davanje informacija, odnosno uvid u dokumentaciju samo u skladu s propisima o zaštiti tajnosti podataka i zaštiti osobnih podataka.“.

 **Članak 23.**

Članak 163.se briše.

 **Članak 24.**

U članku 167*.* iza alineje 9. dodaje se nova alineja 10. koja glasi:

„ - Pravilnika o načinu i postupku zapošljavanja u Elektrostrojarskoj obrtničkoj školi kojim se svim kandidatima za zapošljavanje u školskim ustanovama osigurava jednaka dostupnost javnim službama podjednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured kao i odredbe vezane uz sastav posebnog povjerenstva koje sudjeluje u procjeni kandidata.“

Dosadašnja alineja 10. postaje alineja 11.

  **Članak 25.**

U članku 169. stavak 1. mijenja se i glasi. „Opći akti objavljuju se na mrežnoj stranici i oglasnoj ploči Škole.“.

 **Članak 26.**

Odluka o izmjenama i dopunama Statuta Elektrostrojarske obrtničke škole Zagreb stupa na snagu osmog dana od dana objave na oglasnoj ploči Škole.

Prijedlog Odluke o izmjenama i dopunama Statuta Elektrostrojarske obrtničke škole Zagreb utvrđen je na sjednici Školskog odbora održanoj 05. lipnja 2024. godine .

KLASA: 011-03/24-01/1

URBROJ: 251-301-05-24-2

Zagreb, 05. lipnja 2024. godine

 ZAMJENIK PREDSJEDNIKA ŠKOLSKOG ODBORA

 Mladen Klobučar, bacc,ing. mech.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utvrđuje se da je Gradska skupština Grada Zagreba na ovu Odluku o izmjenama i dopunama Statuta dala prethodnu suglasnost Zaključkom KLASA: 024-01/24-003/281, URBROJ: 251-16-04-24-61 od dana 27. lipnja 2024. godine .

Ova Odluka o izmjenama i dopunama Statuta donijeta je 12. srpnja 2024. godine, objavljena je na oglasnoj ploči 12. srpnja 2024. godine i stupila je na snagu 20. srpnja 2024. godine

KLASA: 011-03/24-01/1

URBROJ: 251-301-05-24-4

Zagreb, 12. srpnja 2024. godine

PREDSJEDNIK ŠKOLSKOG ODBORA RAVNATELJ

Tomislav Antolović, mag.ing.mech Anto Delač, dipl.ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_